गुज़रे हुए ज़मानों में ऐसी तमाम महिलाएं हुई हैं जिन्होंने ना सिर्फ पुरुषवाद को चुनौती दी बल्कि सामाजिक लकीरों से आगे कदम बढ़ाने का साहस किया। जो समाज लड़कियों के कुश्ती खेलने पर ऐसी प्रतिक्रिया देता है वो आज से 160 साल पहले कैसा रहा होगा इसका अंदाज़ा लगाना इतना मुश्किल नहीं है। लेकिन उस दौर में भी एक शख्सियत ऐसी थी जिसने पुरुषवादी समाज से ‘कुश्ती’ लड़ने का फैसला किया, मुकाबला मुश्किल था.. लेकिन एक वक्त आया जब उसने उन सभ्यता और संस्कृति के नाम पर फैले आडंबरों को ठोकर मारी और भारत का पहला कन्या विघालय शुरु कर दिया। हम बात कर रहे हैं सावित्रीबाई फुले की.. और आज उनकी जन्मतिथि है।